Хороскоп - 16 март\nHome Дневен хороскоп Хороскоп - 16 март\nЗапазете спокойствие днес, не се ядосвайте заради чужди грешки. Достатъчно изморени се чувствате, за да се натоварвате с допълнителни проблеми. Избягвайте излишни спорове, щадете нервите си. Непредвидени разходи ще объркат сметките ви, но с помощта на приятели ще се справите. Все пак предстоят почивни дни и трябва да сте позитивни, когато планирате тази вечер с близките си как да ги прекарате.\nТова е ден, през който трябва да сте много внимателни по време на работата си. Само със спокойствие и деликатност ще успеете да се справите, макар и да ви е трудно да се владеете точно в петък, когато вече мислите за почивка. Бъдете по-откровени с приятелите си, ако ви помолят за мнение по техен проблем. Ако сте решили да пътувате вечерта, бъдете внимателни и избягвайте натоварените шосета.\nВместо да таите скрит гняв към колегите си, споделете какво ви измъчва. Много вероятно е да има едно най-обикновено недоразумение помежду ви. Поканете близък приятел за една по-дълга разходка привечер и се освободете от голямото емоционално напрежение, като му разкажете за неприятностите си. Ще получите добър съвет.\nДнес е важно да изпълнявате много точно каквото ви наредят. Няма никакъв смисъл да спорите. Отделете внимание на връзките с приятелите си, те се чувстват леко пренебрегнати. Повече физически занимания привечер или срещи с приятели ще ви се отразят добре. Очаквате с напрежение някакви изпитни резултати и много ще им се зарадвате - ще са много положителни.\nСтарайте се да завършвате всяко едно нещо, независимо дали е служебна или лична задача. Ще е необходимо да се преборвате днес и с разсеяността си. Избягвайте шумни места и запушени заведения. Вероятно е да усетите силни пристъпи на главоболие и раздразнителност в следобедните часове, но ако направите една по-дълга разходка след работа, ще ви мине и без хапчета. Пролетната умора си казва думата.\nНай-вероятно е днес да бъдете дребнави и заядливи към околните. Трябва да овладеете нервите си. Имате твърде много изостанали задачи, но помощ няма да ви бъде предложена. Не приемайте медикаменти без лекарско предписание, особено ако имате стомашни болки. Помислете как да промените начина си на хранене. Намалете кофеиновите напитки.\nТърпението е най-важното качество, което ще ви помогне да преодолеете голямото натоварване на работното си място. Задачите ви ще са твърде много, но не се отчайвайте, а действайте. Не допускайте да ви стоварват ангажименти, които нямат връзка с пряката ви работа. Трябва да завършите своите служебни ангажираности в рамките на петъчния ден и в никакъв случай да не отделяте от почивните дни време за тях.\nНаложете си днес да работите самостоятелно и да не обръщате внимание на дребнавите кавги около вас. Ако ви обхване гняв, трябва да овладеете емоциите си. И да се опитат да ви въвлекат в служебен конфликт, не се поддавайте. Вечерта се вижте с близки приятели и се повеселете от сърце.\nПредстоят ви много организационни дейности днес, макар че работната седмица свършва. Не обръщайте внимание на мрънкащи хора, движете се по своите правила. Избягвайте да водите безсмислени разговори и действайте оперативно. Опитайте си късмета - пуснете тото, купете си билети от лотарийни игри.\nНе драматизирайте някои дребни несполуки на работното място. Бъдете активни и до обяд приключете важните задачи. Ако някой постоянно ви дразни с поведението си, просто го игнорирайте. В следобедните часове ще можете да се поотпуснете вече. Не пътувайте късно вечерта.\nИмате нужда от максимална концентрация, за да докажете професионалните си качества. Потърсете помощ от колеги, но не хленчете и не се оплаквайте. Не подценявайте физическото си неразположение, ако имате силни болки в областта на таза.\nДнес ще успеете да свършите деловите си задачи бързо и даже ще можете да отделите малко време за лични дела. Само внимавайте да не ви упрекнат, че използвате служебни ресурси за лични цели. И не споделяйте много-много какво вършите. Нали знаете, че някои хора обичат да доносничат на началниците.


Фразите, с които жените вбесяват мъжете | Tonus.bg\nВсеки има любими, с които знае, че лази по нервите на околните. С годините някои жени осъзнават точно кои точно са те, но ако още не се сещат с кои изрази вдигат кръвното на партньора си, ето ви няколко предложения:\nНай-омразното! Мъжете знаят, че след този увод не идва нещо хубаво и почти автоматично изключват последвалият поток от думи. Ако наистина трябва да му съобщите нещо, не започвайте така. Особено ако е положително! Тази фраза настройва събеседника ви, че ще чуе неприятни новини.\nИма нещо, което трябва да знаеш!\nОтново мъжката аларма е включена и кънти в главата му. Задава се буря! Често жените се спират на тази фраза, когато са излъгали за нещо и се опасяват, че всеки момент истината ще блесне. Или пък част от тяхното минало (неприятна част) заплашва да изплува на повърхността и да причини проблеми.\nКакто и да е/няма значение/нищо!\nКогато една жена сгреши, тя не винаги е готова да признае грешката си и по този начин показва, че не желае да се говори повече по темата. Много вероятно е и мъжът да е направил или казал нещо, което е наранило половинката му. Преди това му е било обяснявано няколко пъти, че не трябва да се държи по този начин, но очевидно той не го е разбрал. В изблик на раздразнение, но и безсилие да промени стореното, жената отново се спира на тези думи, защото не иска да повтаря и не иска да крещи от ярост.\nЗнаеш ли кой ден сме днес?\nЕмоционалната страна на дамите ги кара да помнят всякакви детайли. Първия месец след първата им среща, шестия месец, година, две… и те очакват и вие да ги помните. Подобен въпрос означава, че за нея денят е специален и тя е бясна защо не е специален и за вас.\nМного лошо би било да забравите годишнината от сватбата ви или рождения ѝ ден, Вероятно тогава, няма да ви попита хапливо, а ще действа далеч по-радикално.\nЕтикети:жена, мъж, съвети, фрази


Волейболни шефове се срещнаха с министър - 24chasa.bg\nhttps://www.24chasa.bg/sport/article/9427232 www.24chasa.bg 19.01.2021 18:26; 24 часа\nЛюбо Ганев и Петър Кънев позират с министър Марияна Николова. СНИМКА: САЙТ НА ФЕДЕРАЦИЯТА\nВицепремиерът и министър на туризма Марияна Николова прие част от управата на Българската федерация по волейбол. В делегацията бяха президентът Любо Ганев и вицепрезидентът Петър Кънев. Това бе поредната среща на волейболните началници с представители на правителството. Целта е да се постигне дългосрочно партньорство.\n“Моето голямо желание е продуктът волейбол да стане атрактивен за всички, които участват в него. И мисля, че се получава. Срещата при министър Николов беше изключително ползотворна”, заяви Ганев.\nМинистър Николова коментира, че в момента спортът е изключително важен за укрепване на здравето на хората. И уточни, че Министерството на туризма полага усилия за привличането както на български, така и на чуждестранни посетители с реклама на възможностите за спортен туризъм в страната. Ганев допълни, че в последните години се наблюдава засилен интерес от чуждестранни гости към спортните мероприятия в България.


Мейзи Уилямс изглежда неузнаваема на наградите "Брит" | Клюките\n12.05.2021 • Суета • klukite.com • Добави коментар\nЗвездата от "Игра на тронове" Мейзи Уилямс изглежда повече като Денерис Таргариен отколкото Аря Старк на церемонията за наградите "Брит".\nМейзи Уилямс показа изцяло нова визия на наградите "Брит" 2021 с изсветлени вежди и руса коса. Актрисата беше на церемонията, за да връчи награда на Тейлър Суифт.\nЗа първи път Уилямс показа новата си визия в Instagram миналия месец, когато публикува снимки от последния си рожден ден. На снимките се вижда как русата Уилямс се занимава с градинарство и прекарва време с приятели.\n"моето двадесет и четвърто завъртане около слънцето🌞", написа тя. "тази година научих, че: трябва да поливаш растенията, дори и да живеят на открито, все още не мога да се справя с няколко коктейла, наистина обичам цветята."\n"бях напълно разглезена от моите приятели и семейство и съм толкова благодарна за този прекрасен живот и хората в него", добави тя. "благодаря на @cartier за гривната ми 🥶 и благодаря на всички за прекрасните пожелания за рождения ден".\nНе е сигурно какво е вдъхновило Уилямс да се откаже от характерните си брюнетски вежди и коса, но вероятно визията е за ролята ѝ в новата лимитирана серия за "Секс пистълс". Уилямс ще изиграе пънк иконата Памела Рук - известна още като Джордан - която често е виждана с платинено руса прическа по време на ранните дни на Секс пистълс.\nТова не е първата драматична трансформация на Уилямс. Преди това Уилямс боядиса косата си в розово, след като завърши снимките на "Игра на тронове".\nОще публикации за: #Мейзи Уилямс


Деца подпалиха нива в харманлийско - Haskovo.NET\n10:58, 28 юни 2010 г.\nДетска игра с огън доведе до пожар в житен масив с пшеница, край село Надежден Харланлийско. Нивата на Б.Н.Х. Пламнала около 12 часа в събота. В района играели деца, чиято непредпазливост довела до възникване на огнище. Светкавичната намеса на противопожарната служба е локализирала пожара и ограничила щетите. Изгорели са 35 декара пшеница, под заплаха са били няколкостотин.\nДва пластмасови контейнера за разделно сметосъбиране на хасковската улица „Витоша“ бяха опожарени след небрежност при боравене с открит огън, съобщават от областната служба „Противопожарна и аварийна безопасност“. Контейнерите са били подпалени в събота късно вечерта. Съоръженията са напълно унищожени.\n22-годишен с Пасат насмете 80-годишен моторист на кръговото до ВиК


Слънчев бряг (324)\nСтара Загора (324)\nДолна баня (324)\nПавел баня (324)\nСПА хотели 131\nКупи за подарък ТОП Цена 44.00 лв.\nВалидност на ваучера: 01.06 - 30.09.2019г. зависимост от избрания период\nВариант 1: 01.06 - 15.06 или 17.09 - 30.09\n• двойна стая - 44 лв.\n• едноспален апартамент - 49 лв.\n• двуспален апартамент - 42 лв.\nВариант 2: 16.06 - 30.06 ли 26.08 - 16.09\n• двойна стая - 75 лв.\n• едноспален апартамент - 85 лв.\n• двуспален апартамент - 72 лв.\n• едноспален апартамент - 100 лв.\n• двуспален апартамент - 87 лв.\nВаучерът е за Един човек, при максимална заетност на редовните легла и включва:\n• 1 нощувки в избраното помещение\n• Изхранване на база богат и разнообразен All inclusive и шоу кукинг и целодневна консумация на напитки и български алкохол и коктейли\n• Бар на плажа сервиращ безплатни безалкохолни напитки, кафе и наливна бира\n• Външен басейн и шезлонг\n• 24-часова рецепция\n• Бебешко легло (при предварителна заявка)\n• Охраняем платен подземен и надземен паркинг – 8 лв на ден\n• Застрахоека и курортна такса\n• Деца до 2,99г на редовноно легло с двама въздрастни е безплатно.\n• Първо дете настанено с двама въздрастни до 11.99г. е безплатно\n• Второ дете до 11.99г. доплаща 50% от цената на редовно легло на ден\n• Въздрастен на допълнително легло доплаща 70% от цената на редовно легло на ден\nЗа потвърждение на резервацията трябва да изпратите на е-mail: reservations@topofertite.com следната информация: две имена, тел. за връзка, дата на пристигане, дата на напускане, код и парола на закупените ваучери.\nПлаж: Пясъчен, на 300м. от хотела\nРазположение: Бутиковият хотел Аргищ Палас 3* се намира в к.к. Чайка, Златни пясъци, местност Кабакум, заобиколен от зеленина и пищна растителност, палми и красиви цветя. Хотелът е с невероятна и впечатляваща архитектура и дизайн, вдъхновени от Вавилон и древното кралство на цар Аргищ. Хотелът е построен на тихо възвишение откриващо невероятна гледка към морето, на метри от култовия пясъчен плаж Кабакум Бийч. Плажът е собствен на хотела и предлага безплатни чадъри и шезлонги, както и бар с напитки. Хотелът е само на 2,5км от центъра на известния български курорт Златни пясъци и 9 км. от морската столица Варна. Комплексът заема площ от 6 000 квадратни метра, където има плувен басейн за възрастни и деца, детска площадка.\nНастаняване: Хотелът разполага с 55 помещения, разпределени в просторни двойни стаи, апартаменти с една и две спални, всички обзаведени уютно и стилно. Всички хотелски помещения разполагат с просторни бани с големи душкабини и бидета, заредени с маркова козметика и сешоари, Леглата са с 42см ортопедични матраци и възглавници с гъши пух, а във всяка стая има на разположение безплатни сейфове за ценностти,климатик, ютия и дъска за гладене, хладилник и плазмени телевизори със сателитна телевизия. Апартаментите са оборудвани и обзаведени с кухненски боксове с всичко необходимо за ползване. Във всички помещения и общи части на хотела има безплатен високоскоростен WI-FI интернет. Хотелът разполага с открит и закрит ресторант подходящи за всякакви събития/фирмени събития, сватби, семейни празници и тържества, семинари и тийм билдинг/, нощен бар.\nБутиков Хотел Аргищ Палас 3*, Златни Пясъци\nАдрес Хотел Argisht Palace, Златни пясъци\nКомплекс Хоризонт, Свети Влас първа линия / 20.06 - 24.08\nНа море в Комплекс Хоризонт, Свети Влас на първа линия! Нощувка в студио, басейн с шезлонг, инт...\nНа море в Къща за гости Демира, Китен! Нощувка + закуска и вечеря или закуска, обяд и вечеря на цени от 30 лв. на човек\nХотел Мирамар 4* първа линия к-г Каваци Созопол // 09.09 - 18.09\nХотел Аква, Равда на 100 м. от плажа\nНа море в хотел Аква, Равда на 100 м. от плажа! Нощувка със закуска на цени от 29 лв. на човек...


Петър Петров разясни на котленци пенсионната политика на патриотите\nНародният представител от Патриотичния фронт Петър Петров разясни пенсионната политика на Обединените патриоти на събрание на местната организация на НФСБ в гр. Котел.\nПетър Петров отправи съвети към земеделците\nНародният представител от патриотичния фронт Петър Петров се срещна с животновъди и земеделци в сливенското село Тополчане, като ги запозна с редица важни моменти от нормативната уредба в земеделието.\nПатриотите от НФСБ откриха модерна детска площадка\nПловдивското село Войнягово вече има модерна детска площадка, която е изградена по проект на Mинистерството на oколната среда и водите. Новият облик на парка в населеното място се дължи на кмета Тодор Танковски и патриотите от НФСБ.\nБургазлии искат правителство на патриотите\nБургазлии подкрепят правителство с мандат на Патриотичния фронт. Повечето жители на морския град не искат да има нови избори и служебен кабинет. Това показва анкета на ТВ СКАТ.\nВалери Симеонов: Поведението на ГЕРБ не е национално отговорно\nПрезидентът Росен Плевнелиев спази конституционната процедура, като днес връчи на най-голямата политическа партия в парламента мандат за съставяне на правителство. Очаквано, премиерът в оставка и лидер на ГЕРБ Бойко Борисов върна мандата за съставяне на кабинет в рамките на сегашния парламент. „Не е национално отговорно поведението на партия, която има правото да формира правителство и отказва да го направи“. Така председателят на ПГ на ПФ Валери Симеонов коментира резките промени от страна на ГЕРБ в последно време. "Премиерът в оставка руши стабилността, с която България се гордееше в продължение на две години", заяви още Симеонов по време на гостуването си тази сутрин в Нова телевизия.\nВ продължение на години жителите на пловдивското село Марково страдат от системни набези на крадци по лозовите си масиви и овощните градини. Потърпевшите подават сигнал и до народния представител от НФСБ Борис Ячев. След неговата намеса, дългогодишният проблем е напът да бъде решен.\nКомисията за наблюдение на дейността на КЕВР в Народното събрание прие на първо четене законопроекта за енергийната ефективност. Член на комисията е председателят на парламентарната група на Патриотите Валери Симеонов.\nГЕРБ няма да подкрепи правителство на патриотите, уплашиха се от увеличаване на пенсиите\nГЕРБ няма да подкрепи правителство съставено с мандата на Патриотичния фронт. Това бе обявено след съвещание на парламентарната група на ГЕРБ. Обратът в позицията настъпи след гласуването на предложението на патриотите за увеличаване на минималната пенсия.\nНе приеха предложението на патриотите за увеличаване на минималната пенсия\nПредложението, внесено от Обединените патриоти за увеличаване на минималната пенсия, не получи достатъчна подкрепа в пленарната зала. Не бе прието и другото предложение на патриотите - за осъвременяване на всички пенсии.\nОбединените патриоти отбелязаха 97 години от подписването на Ньойския диктат\nЧленове, симпатизанти и съмишленици на Обединените патриоти проведоха шествие в столицата за да отбележат черната дата 27.11.1919 година. Тогава от България са откъснати изконни територии, повечето от които до ден днешен не са в пределите на родината ни.\nНародни представители от НФСБ на срещи със симпатизанти във Варненско\nПоредица от срещи със симпатизанти и представители на местната власт във Варненска област осъществиха народните представители от НФСБ Валентин Касабов и Христиан Митев. На тях те дадоха отчет за свършената до този момент работа в Народното събрание, запознаха се с проблемите на хората и разясниха последните промени в политическата обстановка в България.\nБайрактаров постави пред социалния министър въпроси за нарушаване на трудовите права\nСамо 49 акта за нарушаване на работното време в хипермаркетите е съставила Инспекцията по труда за първото полугодие на 2016 г. По-голяма част от констатираните нарушения на трудовите права се разминават с предписания. Статистиката стана ясна след въпрос на народния представил Димитър Байрактаров към министъра на труда и социалната политика в оставка Зорница Русинова.\nОткриха паметника на Васил Левски в парка на Военна академия\nПаметникът на Васил Левски в парка на Военна академия Георги Стойков Раковски в София бе открит на официална церемония. Той се намира в достъпната за граждани част на Военната академия, така че всички да могат да се преклонят пред него и да поднесат цветя. Припомняме, че едно от най-големите дарения за изграждането на мемориала, посветен на Апостола на свободата е предоставено от НФСБ и председателя на патриотичната партия Валери Симеонов. ТВ СКАТ проследи работата по създаването на паметника от първата копка до откриването му.\nПатриотите се превърнаха в лош пророк за размириците в Харманли\nВсички предупреждения дадени от Патриотичният фронт започват да се сбъдват. Размириците в бежанския център в Харманли го потвърждават. В декларация от името на парламентарната група на ПФ беше припомнено предложение, внесено преди месец, което да реши проблемите с нелегалните имигранти.\nОбединените патриоти представиха два варианта за увеличаване на минималната пенсия\nОбединените патриоти внесоха два варианта за изменение на закона за държавния бюджет, които да доведат до увеличаване на минималната пенсия. Разчетите показват, че и в двата случая са необходими 807 млн. лв., които могат да бъдат пренасочени от неоправдани разходи в бюджета.\nВалери Симеонов ДПС и ДОСТ са двете страни на една и съща лира\nДПС използва дебатите днес, за да разчисти сметките си с новопоявилата се протурска партия ДОСТ. Според Четин Казак от движението за права и свободи те са единствените истински защитници на мюсюлманите и българските турци. Наложи се Валери Симеонов да му припомни, че двете партии имат един и същи корен и са вредни за България.\nОбщински съветници сформираха група “Патриоти за Плевен”\nОбщински съветници от НФСБ, ВМРО и „Атака“ сформираха група „Патриоти за Плевен“ в местния парламент. Новата коалиция е втора по брой на представителите в местния парламент.\nПатриотите са готови да приемат мандат за съставяне на правителство, ако такъв им бъде връчен от президента Росен Плевнелиев и ако след Консултативния съвет по национална сигурност партиите декларират желанието си за съставяне на нов експертен кабинет. Това заявиха съпредседателите на ПФ след консултации при държавния глава.\n131 години от сръбско-българската война, в която българските капитани разгромяват сръбските генерали\nПо случай 131 годишнина от Сръбско-българската война, ПФ почете подвига на българските капитани, които през 1885 година разгромяват сръбските генерали. За победата на българската войска важна роля изиграват преди всичко голямото себеотрицание и жертвоготовност на войниците, офицерите както и местното население, които се бият срещу своя противник за отстояване на едно свещено дело. Победата в сръбско-българската война е смятанa и за бойно кръщение на възстановената ни армия, която след петвековно прекъсване, отново кове победи на бойното поле.\nПореден протест срещу центъра за настаняване на мигранти в Харманли\nЗа трети пореден път стотици жители и на Харманли излязоха на мирен протест с искане бежанския център в града да бъде закрит. Протестното шествие беше организирано от патриотичните сили в града. Недоволните граждани се събираха в 14 часа в центъра на града и тръгнаха към лагера, с искания за оставки в Държавната агенция за бежанците.\nБюджетът за 2017 година оцеля на първо четене\nНародните представители приеха на първо четене бюджета за 2017 г. Патриотите не го подкрепиха, защото според тях този бюджет е национално предателство спрямо българския народ.\nВалери Симеонов откри експозиция посветена на българите в Унгария, а на събитието в Унгарския културно-информационен център в София присъства и посланичката на Унгария у нас Нейно превъзходителство Текла Харангозо.\nПарите за увеличението на минималните пенсии могат да бъдат осигурени след ревизия на инвалидните пенсии, които източват бюджета на общественото осигуряване. Това заяви от парламентарната трибуна народният представител от ПФ Димитър Байрактаров, който изнесе и данни за милиардите, които потъват за инвалидни пенсии.\nБюджетът на НЗОК бе приет от НС на първо четене. Патриотите поискаха увеличаване на средствата за извънболнична помощ, за да се подобри здравният статус на българина. При разглеждането на бюджета на касата народният представител Димитър Байрактаров използва възможността да се обърне към министъра на здравеопазването в оставка Петър Москов и да го призове да премахне безумното изискване учителите да бъдат подлагани на психотест всяка година.\nОставката на правителството бе приета единодушно от депутатите\nПарламентът прие оставката на правителството. Преди гласуването и имаше дебати в пленарната зала, които продължиха около 2 часа. Гласуваха 220 депутати -218 „за", 2-ма „въздържали се", без „против".\nВалери Симеонов за оставката на кабинета\nKоментар на председателя на НФСБ Валери Симеонов в сутрешния блок на телевизия Скат "Ранни вести" по повод оставката на кабинета.\nВалери Симеонов: Ще бъде безотговорно и инфантилно, ако Борисов подаде оставка\nАко правителството подаде оставка, ще бъде безотговорно и инфантилно от страна на Борисов. Това заяви лидерът на НФСБ и председател на парламентарната група на „Патриотичен фронт – НФСБ и ВМРО” Валери Симеонов от Бургас, след като пусна бюлетината в една от секциите на бургаското училище „Найден Геров” в к-с ”Меден рудник”.\nОбединените патриоти са доволни от резултатите от изборния ден. На пресконференция в НДК патриотите бяха категорични, че битката им за спасението на страната ни продължава - НФСБ, Атака и ВМРО продължават съвмeстната си работа срещу ограничаване на чуждо влияние във вътрешните работи на България.\nПаралелно с президентските избори в столичния район "Младост" се проведоха частични местни избори. 4050 жители на втория по големина район в София подкрепиха кандидата на коалиция "Обединени патриоти - НФСБ, Атака и ВМРО" Мария Цветкова.\nКоалиция “Обединени патриоти” се утвърди като незаобиколим обществено- политически фактор в Бургаска област. В първото си участие заедно на избори, патриотите са трети, с двойно по-голям резултат от ДПС.\nБлизо 30 хиляди подкрепиха патриотите в областта\nБлизо 30 хиляди човека подкрепиха кандидат-президентската двойка на „Обединение патриоти- НФСБ, Атака и ВМРО” Красимир Каракачанов и Явор Нотев в Старозагорска област.\nКандидат-президентската двойка на Каракачанов и Нотев гласува\nКандидатът на Обединените патриоти за президент Красимир Каракачанов гласува в столицата. "Днес най-важно е хората да излязат да гласуват" призова той. Кандидатът за вицепрезидент Явор Нотев също упражни правото си на глас.\nВалери Симеонов гласува за отговорен президент - патриот\nВ Бургас председателят на НФСБ Валери Симеонов упражни правото си на глас. Неговият избор е за отговорен президент, който да се бори и да отстоява националните интереси.\nВолен Сидеров упражни правото си на глас\nВолен Сидеров от "Обединени патриоти - НФСБ, АТАКА и ВМРО" също гласува за президент и вицепрезидент на Република България.\nЕвродепутатът от ВМРО Ангел Джамбазки гласува в столичното 66 СОУ "Филип Станиславов". Той съобщи, че ще иска касиране на изборите в Турция, заради множеството нарушения там. Ето и неговия коментар за днешния президентски вот.\nЦИК изпрати писмо в Турция във връзка със закононарушенията на изборния процес\nПо повод искането на патриотите провеждането на изборите за български държавен глава на територията на Турция да бъде прекратено, от ЦИК заявиха, че не могат да прекъснат изборния процес. Единствената мярка, която са взели е изпращането на писмо до секционите комисии в Турция.\nВ. Касабов: Изборът за патриотичен президент е задължителен\nПрезидент и вицепрезидент с патриотична концепция. За това гласува заместник председателят на НФСБ Валентин Касабов. Според него президентският вот е изключително важен предвид геополитическата обстановка.\nА. Божидаров: Нужен ни е независим български президент\nНезависим президент, зa който интересите на България са над всичко. Такова послание направи областният координатор на НФСБ за Бургас Ангел Божидаров.\nМария Цветкова гласува за патриотично управление на район “Младост“\nНа 6.11 се проведоха и частични общински избори в столичния квартал "Младост". Кандидатът за кмет Мария Цветкова гласува в изборната секция в 131-во училище. Тя бе придружена до изборната урна от заместник председателя на НФСБ Данчо Хаджиев и евродепутатът Ангел Джамбазки.\nКандидатът за кмет на Младост Мария Цветкова сезира Общинската избирателна комисия за нарушения в изборния ден за частичния местен вот в района.\nОбединените патриоти закриха предизборната кампания на Каракачанов и Нотев\nПред Паметника на незнайния воин стотици симпатизанти на „Обединени патриоти – НФСБ, ”Атака” и ВМРО“ се включиха във факелната стража, с която кандидатите за президент и вицепрезидент Красимир Каракачанов и Явор Нотев закриха кампанията си за първия тур на предстоящите на 6 ноември избори,\nСреща на Каракачанов и Нотев със синдикатите\nМощна подкрепа за Мария Цветкова за кмет на “Младост“\nКандидатът на “Обединени патриоти“ Мария Цветкова сред избирателите си в “Младост“\nВалери Симеонов се срещна с външния министър, заради изборите в Турция\nНародни представители от Патриотичния фронт и други парламентарни партии, водени от председателя на НФСБ Валери Симеонов се срещнаха с министъра на външните работи Даниел Митов. Повод за техния разговор бe предстоящите избори за президент на България в секциите на територията на република Турция.\nНФСБ осъди действията на ДПС за възстановяване на “Кървавата чешма“ в Трънак\nНФСБ остро осъди намеренията на ДПС за възстановяването на мемориален парк с „кървава чешма“ в руенското село Трънак. Това ще е паметник на разделението и символ за възхвала на турски терористи, убеден е общинският лидер на патриотите.\nОбщината се готви за скандална продажба\nДетската градина в пловдивското село Житница може да остане без близо три декара от площта си. Причината - грубо законово нарушение от страна на кмета на община Калояново Георги Георгиев, както и на болшинството от общинския съвет. За скандалния случай ни сигнализира общинския съветник от НФСБ – Калояново Пламен Николов.


Лазери заличават успешно стрии и белези\nНазад | Начало Здравна медиа Интервюта Лекарите говорят Лазери заличават успешно стрии и белези\nДоц. Мирослава Кадурина е началник на клиниката по дерматология на ВМА. Завършила е медицина в София, а след това специализира дерматология. Става доцент през 2005 г. Има различни специалиации в Швейцария, Германия и Франция по дерматохирургия и дерматохистопатология, фото- и лазертерапия, а също и изкарани курсове за работа с филъри и ботокс. Има над 100 публикации в български и чужди научни издания. Участвала е в авторските колективи на 5 учебника и 6 монографии. Научен секретар е на списание "Дерматология и венерология". Член на борда на Българското дерматологично дружество и постоянен член на International Society of Dermatopathology и European Academy of Dermatovenerеology (EADV). Президент е на Лятната академия по дерматология, която се провежда сега за трети път в София.\n- Доц. Кадурина, за трети път в София се провежда лятна академия по дерматология. Коя е най-любопитната новост?\n- Новостите са много. Но бих искала да посоча, че проф. Георг Щингъл от Австрия ще говори за нова група лекарства - биологични продукти, които може би ще бъдат откритието на ХХI в. в борбата с псориазиса. Те ще помагат на пациенти с тежката форма на болестта. Новите медикаменти още са в процес на уточняване на формулите им. Много фармацевтични компании работят в тази посока. Във ВМА се прилагат такива медикаменти. Биологичните продукти се дават сега при ревматоиден артрит, който подобно на псориазиса е автоимунно заболяване. Проф. Щингъл ще обясни кой биологичен продукт в какъв случай е подходящ.\nАлергиите са друга значима тема. Проф. Ив де Прос от Франция, дерматолог педиатър, ще говори за новостите при атопичния дерматит. Проблемът започва при децата, но после прераства във възрастова екзема.\nСвързано е с храните и изкуствените вещества, които ни заобикалят. Голям процент от децата страдат. Новото е, че вече се правят тестове, съобразени с индивидуалните особености. При стандартните се търсят общи известни алергени. Всеки човек обаче има различни контакти с козметика или дразнещи вещества.\n- Лазерите са все по-популярни. Какво е новото при тях?\n- Лазерните апарати се използват в битката с пигментните петна. Сега навлиза съвсем нова технология, която се прилага за заличаване на стрии и белези от операции, химични или други изгаряния, акне. Когато има загуба на тъкан, липсват колагенни еластични влакна. Създаването на нова тъкан е проблемно, а внасянето отвън на влакна досега е неуспешно.\nКак действат в този случай лазерите? Без да травмират епидермиса, правят малки снопчета микрорани.\nЛогиката е като при леко убождане или порязване - кожата сама се възстановява. Така се изграждат нови еластични колагенови влакна. Ако има множество микронни травми, околната здрава тъкан се стимулира да изгражда нова тъкан. Това е революция в лазерите. Като Военна болница лекуваме доста пациенти с белези. Пострадали при мисии се борят със следи от изгаряния и рани.\n- Третират ли се и изпъкнали белези?\n- По време на академията имаме и курс за аблативни технологии. Това е третиране на белези,които имат и хлътнали, и изпъкнали места. На определени места се попълва тъкан, а на други се отнема. Като клиника сме включени в международна програма, в която участват само 10 лекари от света, като целта е да изграждаме параметрите на новите лазери. Правим опити, които после се публикуват. Казваме при какъв белег каква дължина на вълната е подходяща. С тези препоръки се съобразяват производителите на лазерна техника.\n- Има ли сериозни заболявания, които се лекуват с лазер?\n- Да, ще дам пример с детските хемангиоми. Това са надигнати червени петна по лицето и тялото, подобни на тумори. Вродени са или се появяват по-късно. Проблемът е естетичен, но и медицински. Много е тежко, когато родителите дойдат с децата, а малките плачат. Лечението е дълго и тежко, но имаме случаи на пълно заличаване. Ако има белег, прилагаме и друг лазер, за да се заличи белегът. Това е дълга битка, защото почва от бебешка възраст. Някои образувания се появяват веднага след раждането, други нарастват с времето. Наблюдаваме ги с години, понеже при някои пациенти има обратно развитие.\n- Естетичните приложения на дерматологията са най-динамично развиващите се. Какво е новото?\n- В академията ще обсъдим как се прави ботокс по-добре. Проф. Радман от Франция ще говори за процесите на стареене на кожата. От него ще чуем новите концепции за това какво всъщност се случва като промяна на клетъчно ниво.\nПроф. Бърк от Цюрих ще обясни за какво сигнализират промените по ръцете и петната. Дерматологията е картина. Ако я разчетем правилно, ще можем да помогнем предварително на човека за нещо, което още не се е проявило като здравословен проблем. Д-р Живко Камарашев от Цюрих пък ще води курс по дерматопатология. Темата е язвите по краката - рани, които трудно зарастват. Тази година чисто дерматологичните курсове имат превес над естетичните. Дерматоскопията е метод, при който може до голяма степен да се предположи дали една бенка е опасна и дали има риск да премине в меланом, без да се налага рязане и вземане на биопсия.\nВ София идват едни от най-добрите учени дерматолози в Европа. Интересът е голям. Регистрирани са 380 наши специалисти. Има участници също от Македония, Гърция и Румъния. Важна нова тема е физиорегулативната медицина. Това е нещо като хомеопатия в естетичната медицина. Задвижва естествени възстановителни механизми в тялото. Използват се в неврологията при синдроми на болката и за заздравяване на кожата. Използват се разредени колагени.\n- Инжектират ли се?\n- Да, препаратът се слага с инжекция и мезотерапия. Няма алергична реакция, защото препаратът е много разреден. Това е нова концепция. Стимулира собствената продукция на колаген.\n- Прилага ли се вече този нов подход?\n- Да, но навлиза едва от няколко месеца.\n- Това ли е тенденцията в естетичната медицина? Нещата да са по-естествени.\n- Да, така е. Търсят се по-малко агресивни методи, нови формули на хиалуронова киселина при филърите. Те имат нов вариант - "лайтс". При тях се използва не толкова обем, колкото хидрофилната способност на хиалуроновата киселина. Така се води битката за естествен и здрав вид на кожата. Първо колагенът се стимулира, а после с малки концентрации на хиалуронова киселина се подпомага хидратацията на кожата. Кожата се сдобива с добра плътност и тургур.\nМодата на застиналите с помощта на ботокс чела си отива. Освен че е неестетично, големите концентрации инеестественият стремеж за връщане към вида на 20-годишно момиче съсипват кожата. Агресията срещу природата се връща. Все повече се отчитат различни странични ефекти.\n- Имаше мода ботокс да се слаганавсякъде. Например ботокс в долната част на шията води до невъзможност да се сгъва вратът, затруднения в дишането. Имах пациентка, на която беше слаган ботокс многократно - против потене и на други места. Беше прекалила и с количеството.\nКогато започнеш да слагаш ботокс още на младини, след още 20 г. той спира да действа и дори има обратен ефект. Организмът прави антитела. Не искам да настройвам хората срещу ботокса, но и лекарите вече започват да се съобразяват с някои ограничения.\n- Например при жена на 70 г. с тежка еластоза - цялото лице е набраздено с бръчки. Нищо не е правено. Прилагането на ботокс не решава проблема, защото бръчките имат други измерения и не са мимически.\n- Отминава ли модата на скованите лица?\n- Да, но рекламата им е много агресивна. Това е проблем в целия свят. Обещават на хората, че ще бъдат преобразени. Появиха се обаче движения срещу агресивни разкрасителни процедури. Известни актриси заявяват, че са против ботокса.\n- Обратимо ли е, когато се прекали с ботокса?\n- Много е сложно, защото това е като битка с токсично увреждане. Пациентката с многоботокс се чувстваше дискомфортно доста време, това са системни явления на ботулиновия токсин.\nПрекаляването с филърите също е стрес за организма. Може да е суперпродукт, но когато се слагат общо 5-6 ампули хиалуронова киселина, има негативна реакция.\n- Мярката е важна.\n- Да, но е важно и умението на лекаря. На малка тънка бръчка не се слага плътен продукт. Изпъква и не се резорбира. Стават фибрози. Резултатът не е красив - бръчката си остава, а наоколо стои една жълта лента. Разбира се, че в медицината няма застраховки за пълен успех, но трябва да знаем къде какво можем да очакваме. Ако се уцели голям съд на челото, става моментално запушване и много тежка некроза. Появява сеогромна рана. Затова не бива филър да се слага от козметички.\n- Как да се пазят пациентите?\n- Преди да се подложат на процедурата, да поискат сертификата на доктора и сертификата на продукта, който му се слага на лицето. Да прочетат информираното съгласие. В други страни е имало проблем с партиди. Фирмите ги изтеглят. Идват пациенти при мен, а не знаят какъв препарат са им инжектирали. Ами ако е от такава партида?\nКоментари към Лазери заличават успешно стрии и белези\nна 19 June 2021 в 18:57\nКоментирайте "Лазери заличават успешно стрии и белези"\nпреди 153 дни, 9 часа и 28 мин.\nпреди 531 дни, 2 часа и 21 мин.


Villa Old Town - НАЙ-НИСКИ ЦЕНИ от agoda.com\nKlimentov Univerzitet 27, Стар град, Охрид, Македония - Отлично местоположение - вижте на картата\nАпартамент (4 възрастни) с изглед към езерото (Apartment (4 Adults) Lake View)\nПовече за Villa Old Town\nВила Old Town се намира в Стария град на Охрид, само на 80 метра от градския площад. Предлага уютни и приветливи помещения за настаняване, повечето с балкон и великолепен изглед към езерото. Всички стаи разполагат със самостоятелен санитарен възел и са оборудвани с всичко необходимо за Вашия комфортен и спокоен престой. Тъй като сградата се намира близо до центъра на всички събития, винаги има нещо интересно, което да видите, и забавно място, което да посетите. Вила Old Town е в близост до езерото и до много други атракции, включително до Класическия театър, манастира Свети Климент, Самуиловата крепост и до много други.\nМоля, имайте предвид, че броят на безплатните паркоместа е ограничен.


Случаят се заплита! Полицията откри колата на похитителите на Адриан Златков | Вестник СТРУМА\nДата: 01.09.2017 / 19:49\nЗаплита се случаят с отвлечения син на бизнесмена Тони Златков. 25-годишния Адриан е в неизвестност вече трети ден, а похитителите още не са потърсили връзка със семейството. Криминалистите обаче откриха колата, с която е бил похитен.\nНа 12 километра от дома на Адриан. В местността “Беликата”, над Панчарево. Там разследващите откриват опожарения автомобил, с който се предполага, че 25-годишният мъж е отвлечен. Според огледа на полицаите, става въпрос за Шкода Фабия. Изгорял е напълно. И уликите са малко. Останали са само парчета от стъклата и от други части. След като е запалена, колата е хвърлена в дере.\nКлечката е драсната минути след като Адриан е отвлечен. По непотвърдена информация, върху нея е имало син буркан. Предполага се, че похитителите са инсценирали полицейска акция или катастрофа, за да измъкнат момчето от неговия автомобил.\nРазследващите са разпитали всички хора, които живеят във вилната зона, за да разберат дали някой от тях не е видял евентуалните похитители. Най-близката къща се намира на по-малко от 500 метра от мястото, където е запален автомобилът.\nПо-рано в телефонен разговор,бащата на Адриан обясни, че все още никой не се в свързал с него, пише Нова ТВ.\n„По принцип тези престъпления се разкриват до 24 часа, максимум до 48 часа след извършването им. Оттам нататък може да се стигне до нещо при други дела, по други престъпления”, коментира Николай Радулов, експерт по сигурност.\nОт изчезването на момчето вече са минали близо 60 часа.\nПредишна : Шокът е голям! Слави Трифонов остава куц, крият недъга с висока обувка\nСледваща : Тръгват хайки за избягали ученици